b'\n_START_ARTICLE_\nMalesian merirosvot\n_START_SECTION_\nJuoni\n_START_PARAGRAPH_\nSarawakin miehitt\xc3\xa4neiden brittien komentaja lordi Brook on kaapannut sulttaani Hassinin ja yritt\xc3\xa4\xc3\xa4 saada t\xc3\xa4m\xc3\xa4n luopumaan vallastaan. My\xc3\xb6hemmin vangiksi joutuu my\xc3\xb6s sulttaanin tyt\xc3\xa4r, prinsessa Hada. Sandokanin johtamat kapinalliset tekev\xc3\xa4t siirtomaaherrojen suunnitelmat tyhjiksi.\n_START_SECTION_\nTuotanto\n_START_PARAGRAPH_\nMalesian merirosvot on v\xc3\xa4rik\xc3\xa4s ja viihdytt\xc3\xa4v\xc3\xa4 seikkailuelokuva ja Steve Reeves vakuuttava toimintasankari. Osa ulkokuvista on tehty Singaporessa. Lopun linnoitusvuori on James Bond -elokuvasta Eritt\xc3\xa4in salainen tuttu Meteoran luostari._NEWLINE_Edellisen\xc3\xa4 vuonna samoilta tekij\xc3\xb6ilt\xc3\xa4 ilmestyi toinenkin Sandokan-filmi, Sandokan, la tigre di Mompracem. Jatkossa roolin otti Ray Danton elokuvissa Sandokan alla riscossa ja Sandokan contro il leopardo di Sarawak (molemmat 1964).\n_START_SECTION_\nDVD-julkaisut\n_START_PARAGRAPH_\nElokuva on saatavilla ranskalaisen Ren\xc3\xa9 Chateaun hyv\xc3\xa4laatuisena DVD-julkaisuna, joka ei sis\xc3\xa4ll\xc3\xa4 muita \xc3\xa4\xc3\xa4niraitoja tai tekstityksi\xc3\xa4.'